Paul Nurse

Paul Maxime Nurse (* 25. január 1949, Norwich, Spojené kráľovstvo) je anglický genetik. 

V roku 2001 dostal Nobelovu cenu za fyziológiu alebo medicínu (spolu s Lelandom Hartwellom a Timom Huntom) za objavy v oblasti bunkového cyklu.http://www.nobelprize.org/ nobel_prizes / medicine / laureates / 2001 / nurse-bio.html

 Životopis 
V roku 1970 získal BSc z biológie na University of Birmingham, doktorandské štúdium ukončil v roku 1973 na University of East Anglia z bunkovej biológie a biochémie. Vo svojej doktorandskej práci pokračoval v laboratóriu Murdocha Mitchisona na University of Edinburgh v rokoch 1973 - 1979.

V roku 1976 ako prvý objavil v kvasinkách druhu Schizosaccharomyces pombe gén cdc2. V roku 1987 zistil, že práve tento gén hrá kľúčovú úlohu v regulácii bunkového cyklu, teda v načasovaní udalostí ako je delenie buniek, alebo ich jadier. Nursov tím pritom identifikoval rovnaký gén aj u človeka, čím okrem iného dokázal, že zákony bunkového cyklu sú rovnaké u rastlín, zvierat i človeka. Predovšetkým za tento objav dostal Nobelovu cenu. Objav môže mať zásadný vplyv aj v medicíne, najmä liečbe rakoviny, pretože rakovinové bunky majú bunkový cyklus narušený, čo umožňuje ich masívne delenie - liečba by mohla spočívať v obnove klasického cyklu.

V roku 1984 začal pracovať v Imperial Cancer Research Fund (ICRF, dnes Cancer Research UK), v roku 1988 ako vedúci katedry mikrobiológie na University of Oxford. V roku 1993 sa vrátil do ICRF ako riaditeľ výskumu, v roku 1996 bol vymenovaný za generálneho riaditeľa.

V roku 2003 sa stal prezidentom Rockefeller University v New Yorku. http://www.rockefeller.edu/research/faculty/labheads/PaulNurse/ V roku 2011 sa stal prvým riaditeľom Francis Crick Institute
http://www.crick.ac.uk/research/az-researchers/researchers-ko/paul-nurse/. V rokoch 2010 - 2015 bol prezidentom Kráľovskej spoločnosti. https://royalsociety.org/people/paul-nurse-12012/

 Osobný život 
V roku 1971 sa oženil s Anne Teresa Talbott, majú dve dcéry.. Sarah, ktorá pracuje v televízii ITV, a Emily,  fyzičku pracujúcu v University College London a CERNe. Sám sa označuje za skeptického agnostika.http://abetterhope.blogspot.com/2010/10/sir-paul-nurse-on-religious-belief.htmlhttp://www.nobelprize.org/nobel_prizes/medicine/laureates/2001/nurse-bio.html

 Referencie 

 Iné projekty 

 Externé odkazy 
 Hosť: Paul Nurse, nositeľ Nobelovej ceny za fyziológiu. Moderuje Daniel Stach na ČT24
 Paul Nurse v Nature

 Zdroj 

Kategória:Anglickí biológovia
Kategória:Britskí genetici
Kategória:Nositelia Nobelovej ceny za fyziológiu alebo medicínu
Kategória:Britskí nositelia Nobelovej ceny
Kategória:Držitelia Copleyovej medaily
Kategória:Prezidenti Kráľovskej spoločnosti
Kategória:Členovia United States National Academy of Sciences
Kategória:Osobnosti z Norwichu
Kategória:Absolventi University of Birmingham
Kategória:Absolventi University of East Anglia
Kategória:Vyučujúci na University of Oxford